### Beslutninger:

Forslaget blev på byrådsmødet den 17. august 2022 henvist til Magistraten med henblik på at indgå i budgetdrøftelserne for 2023.

###

Forslag om kunst og kulturtilbud til børn i Århus Kommune samt forhøjelse af fritidspas beløb og beløb for husstandsindkomst.

Hvad vil vi gerne opnå? Hvorfor stilles forslaget?

Enhedslisten vil gerne øge tilskuddene til decentrale kunst og kulturtilbud til børn i Århus Kommune. Desuden vil Enhedslisten i den forbindelse foreslå forhøjelse af fritidspas beløbet og af beløbet for husstandsindkomst, som udløser fritidspas. Der er ikke lige forhold for alle børn i Århus Kommune i forhold til at deltage i kulturtilbud og kulturundervisning.

Vi vil gerne gøre lokalområderne mere attraktive, ved at der også tilbydes kulturtilbud her. F.eks. er der en del Folkehuse, som kan anvendes til formålet og dermed bidrage til, at der skabes liv og møder på tværs af generationer og sociale grupperinger.

Forslaget vil også bidrage til at løse de udfordringer der nævnes neden for.

Værdi

Først og fremmest siger flere undersøgelser at være udøver af kunst og kultur er gavnligt og kan træne andre fagligheder, end dem der tilegnes i skolen.

Jo flere der beskæftiger sig med kunst og kultur som børn, jo større bliver sandsynligheden for, at fødekæden frem mod et professionelt niveau bliver større.

Kunst og kulturtilbud kan skabe flere muligheder for fællesskaber for børn.

Udfordringer

Geografiske udfordringer: Børn skal have en vis alder for at kunne transportere sig selv rundt i byen.

En del forældre har ikke ressourcerne til at følge deres børn frem og tilbage mellem hjem og fritidstilbud. Bl.a. derfor sker en skævvridning i forhold til, hvem der benytter sig af kunst og kulturtilbuddene, både socioøkonomisk set, men også etnisk og derfor skal der tænkes i at etablere faste kulturtilbud for børn og unge i alle lokalområder i kommunen.

Økonomiske udfordringer: Hvis den samlede husstandsindkomst ikke overstiger ca. 213.000 kr. om året, er det muligt at få fritidspas til sit barn på 1.000 kr. Det er meget få husstande, som har så lav en husstandsindkomst og Enhedslisten vurderer derfor, at der er behov for at denne grænse sættes op, så flere får tilbudt fritidspas.

De kraftigt forhøjede forbrugerpriser i 2022 vil med al sandsynlighed medføre, at familier bliver nødt til at nedprioritere udgifter til deres børns fritidsaktiviteter. Vi foreslår derfor, at fritidspas-beløbet forhøjes fra 1.000 kr. til 2.000 kr. Dette er for at tilnærme beløbet det det koster at gå på et hold på f.eks. [adresse] og Medieskole.

[adresse] udfordringer: Hvis de klimamæssige udfordringer skal løses, har vi brug for, at børn lærer at tænke og arbejde kreativt. Det er bl.a. noget af det som kunsten tilbyder.

Perspektivering til Aarhusmål:

Forslaget kan perspektiveres til tre Aarhusmål som er:

[adresse] - en by for alle og med plads til alle

[adresse] – en by i bevægelse

[adresse] – en by med handlekraft og fællesskab

Eventuelle input til hvem, hvad, hvordan og hvor mange ressourcer

Der ønskes en vurdering af ressourcebehov for at hæve tilskuddene til decentrale kunst og kulturtilbud til børn i Århus Kommune. Desuden ønskes en vurdering af ressourcebehov ved forhøjelse af fritidspas beløbet til hhv. 1.500 kr. og 2.000 kr. og af hvor højt beløbet for husstandsindkomst, som udløser fritidspas, skal være. Gældende for budgetår 2023 og overslagsårene 2024-25..